Na temelju članka 39. stavak 2. Zakona o poljoprivrednom zemljištu („Narodne novine“ broj 20/18, 115/18 i 98/19), i članka 30. Statuta Općine Vladislavci („Službeni glasnik“ Općine Vladislavci broj /13, 3/17, 2/18, 4/20, 5/20-pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 7. sjednici održanoj dana 13. rujna 2021. godine, donijelo je

# ODLUKU

# o imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Općine Vladislavci

Članak 1.

Ovom Odlukom imenuje se Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Općine Vladislavci (dalje u tekstu: Povjerenstvo).

Povjerenstvo čine tri člana: po jedan predstavnik pravne, geodetske i agronomske struke.

Članak 2.

Povjerenstvo čine:

1. Maja Alduk Šakić, mag, iur. - predstavnik pravne struke

2. dr. sc. Ivica Beraković, dipl. ing. agr.- predstavnik agronomske struke

3. Zlatko Bulić, geodeta, stalni sudski vještak za geodeziju - predstavnik geodetske struke

Članak 3.

Povjerenstvo na osnovi sklopljenog Ugovora o zakupu, zakupnika uvodi u posjed u roku od 30 dana od sklapanja Ugovora, odnosno po skidanju usjeva.

Povjerenstvo o uvođenju u posjed sastavlja zapisnik.

Ako uvođenje u posjed nije moguće jer dosadašnji posjednik odbija izaći iz posjeda ili odbija predati posjed, Povjerenstvo je isto dužno proslijediti, s prijedlogom naplate i predaje u posjed poljoprivrednog zemljišta, nadležnom državnom odvjetništvu na postupanje.

Povjerenstvo sukladno Zakonu preuzima posjed od zakupnika slijedom proteka roka na koji je Ugovor sklopljen, odnosno svih oblika raskida Ugovora.

Članak 4.

Stručne i administrativne poslove za potrebe Povjerenstva obavlja Jedinstveni upravni odjel Općine Vladislavci.

Članak 5.

Ova Odluka stupa na snagu osmog dana od dana objave u " Službenom glasniku“ Općine Vladislavci.

KLASA: 940-04/21-02/06

URBROJ: 2158/07-01-21-2

Vladislavci, 13. rujna 2021.

**Predsjednik**

**Općinskog Vijeća**

Krunoslav Morović